Bărbaţii sunt tot mai atenţi la cum arată. Cât scot din buzunar pentru o tunsoare.
Bărbaţii sunt la fel de pretenţioşi ca şi femeile când merg să se tundă. Se poartă tunsorile Fade, Uppercut şi Pompadour. George, antrenor de fitness, cheltuie aproximativ 500 de lei pe lună la Barber Shop.
Ovidiu Ciobanu are 36 de ani, locuieşte în Iaşi şi de câţiva ani este proprietarul Hype Barber Shop. El spune că bărbaţii sunt tot mai atenţi la cum arată. Barba continuă să rămână în trend şi are nevoie de multă îngrijire. Așa că, mulţi vin săptămânal să-şi îngrijească frizura, dar şi barba. Cel mai mult se poartă tunsorile Fade şi Uppercut. Ovidiu foloseşte uleiuri speciale care hidratează pielea şi firul de păr.George are 25 de ani, este antrenor de fitness. Are mulţi urmăritori pe Instagram şi YouTube, unde face vloguri despre antrenamente. George scoate din buzunar aproximativ 500 de lei pe lună pentru aceste servicii.George Miron, client: "Mă ajută să am încredere în mine şi vin săptămânal. De obicei mă tund scurt pe părtţi, dar vreau o nouă abordare. Vine iarna şi vreau mai lung sus. Şi barba e foarte importantă pentru mine. Aspectul fizic denotă şi caracterul nostru, cât de disciplinaţi suntem şi în alte activităţi."O tunsoare durează 40 de minute şi costă 40 de lei. Dacă vrei să-ţi dea o formă la barbă, mai plăteşti ceva în plus.Ovidiu Ciobanu, proprietar Hype Barbe Shop: "Tunsoarea scurtă nu se demodează niciodată. Mulţi clienţi preferă tunsorile pompadour, le orferă un plus de eleganţă.În faţă părul este mai mare şi spre spate e tot mai scurt.".